b'\n_START_ARTICLE_\nDiego Laxalt\n_START_PARAGRAPH_\nDiego Sebasti\xc3\xa1n Laxalt Su\xc3\xa1rez (s\xc3\xbcndinud 7. veebruaril 1993 Montevideos) on Uruguay jalgpallur, kes m\xc3\xa4ngib vasakkaitsja v\xc3\xb5i vasaku \xc3\xa4\xc3\xa4repoolkaitsjana Itaalia k\xc3\xb5rgliiga klubis AC Milan ja Uruguay jalgpallikoondises._NEWLINE_Ta alustas klubikarj\xc3\xa4\xc3\xa4ri Uruguay k\xc3\xb5rgliiga Defensor Sportingis, mille p\xc3\xb5himeeskonnas deb\xc3\xbcteeris ta 2012. aastal. 2013. aastal suundus Laxalt Itaaliasse, kui tema m\xc3\xa4ngija\xc3\xb5igused ostis Milano Inter. Sealt siirdus ta kohe laenule Bolognasse. Hooaja 2014\xe2\x80\x9315 alguses l\xc3\xa4ks ta laenule Empolisse ja sealt samal hooajal Genoasse, kellega ta s\xc3\xb5lmis 2016. aasta juulis p\xc3\xbcsiva lepingu._NEWLINE_AC Milaniga liitus ta 2018. aasta augustis._NEWLINE_2013. aastal osales ta Uruguay kuni 20-aastaste koondisega juunioride maailmameistriv\xc3\xb5istlustel. Uruguay j\xc3\xb5udis turniiril finaali, kus kaotati Prantsusmaa eakaaslastele. Deb\xc3\xbc\xc3\xbcdi Uruguay jalgpallikoondises tegi Laxalt 6. oktoobril 2016 MM-i valikm\xc3\xa4ngus Venezuela vastu. Ta on kuulunud Uruguay koondisse 2016. aasta Copa Am\xc3\xa9rica Centenariol, 2018. aasta maailmameistriv\xc3\xb5istlustel ja 2019. aasta Copa Am\xc3\xa9rical.'